Omar Alderete

Omar Federico Alderete Fernández (sündinud 26. detsembril 1996 Asunciónis) on Paraguay jalgpallur, kes mängib keskkaitsjana Hispaania kõrgliigaklubis Getafe ja Paraguay jalgpallikoondises.

Ta alustas klubikarjääri Paraguay klubis Cerro Porteño, debüteerides Paraguay kõrgliigas 2016. aastal. Aastatel 2017–2018 oli ta laenul Argentina kõrgliigaklubis Gimnasia y Esgrima. Aastatel 2018–2019 mängis ta Argentina kõrgliigaklubis Huracán.

2019. aasta juunis sõlmis ta lepingu Šveitsi kõrgliigaklubiga FC Basel.

2020. aasta oktoobris sõlmis ta pikaajalise lepingu Saksamaa kõrgliigaklubiga Hertha BSC. Hooajal 2021/22 mängis ta Herthast laenul Hispaania kõrgliigaklubis Valencia. 2022. aasta augustis läks ta laenule Getafesse.

Paraguay jalgpallikoondises debüteeris Alderete 20. novembril 2018 sõprusmängus Lõuna-Aafrika Vabariigi vastu. Ta kuulus Paraguay koondisse 2021. aasta Copa Américal.

Kategooria:Paraguay jalgpallurid
Kategooria:FC Baseli jalgpallurid
Kategooria:Hertha BSC jalgpallurid
Kategooria:Valencia CF mängijad
Kategooria:Getafe CF mängijad
Kategooria:Bundesliga mängijad
Kategooria:La Liga mängijad
Kategooria:Sündinud 1996